OpenLLM-France/wikimedia huggingface dataset:
# Aizkorbe (Oñati)

    Artikulu hau Araozko auzoari buruzkoa da; beste esanahietarako, ikus «Aizkorbe (argipena)».
Aizkorbe Oñatiko baserri-auzoa da, Araotz haranean kokatua, eta Araozko auzo ere kontsideratu daitekeena. Haranaren mendebaldean dago, Andarto mendiaren bidean, Elizondotik gora dagoen azken auzunea da.
Konpondutako latsagi dotorea dauka. Aizkorbegoitikoa, Migelenaundia, Aizkorbe Aldekoa, Untzueta eta Aizkorbeazpikoa baserriek osatzen dute.

## Erreferentziak

* ↑ Urkia, Jose Angel; Fernandez, Luistxo. «Araotz eta Oñatiko beste auzo batzuetan» Eibar.ORG | Eibarko peoria (Noiz kontsultatua: 2021-08-12).

## Kanpo estekak

* Datuak: Q108057573
* Multimedia: Aizkorbe (Araotz) / Q108057573
# Uriarte (Oñati)

    Artikulu hau Araozko auzoari buruzkoa da; beste esanahietarako, ikus «Uriarte (argipena)».
Uriarte edo, bertakoen ahoskeran, Uxarte, Oñatiko baserri-auzoa da, Araotz haranean kokatua, eta Araozko auzo ere kontsideratu daitekeena.
Elizondo herrigune nagusiaren eta Aizkorbe artean dagoen auzunea da. Txomena, Uriarte Azpikoa, Oruetagaraikoa, Errastikoa eta Uriartegaraikoa baserriek osatzen dute.

## Erreferentziak

* ↑ Urkia, Jose Angel; Fernandez, Luistxo. «Araotz eta Oñatiko beste auzo batzuetan» Eibar.ORG | Eibarko peoria (Noiz kontsultatua: 2021-08-10).
* ↑ «Araotz Auzoa » Oñati » Gipuzkoa» b5m.gipuzkoa.eus (Noiz kontsultatua: 2021-08-10).

## Kanpo estekak

* Datuak: Q108033608
* Multimedia: Uriarte (Araotz) / Q108033608
# Gerneta

Gerneta Oñatiko baserri-auzoa da, Araotz haranean kokatua, eta Araozko auzo ere kontsideratu daitekeena. Haraneko ibaiaren arro nagusitik pixkat aparte, Mariuntz izeneko gainaren azpian dago. Hiru baserri daude bertan: Gerneta-Etxebarri, Gerneta-Erdikoa eta Gerneta-Andikoetxe.

## Izena

Araoztarrek Gérneta ahoskatzen dute, -eta atzizkia Mendebaldeko euskaran zenbait herritan erabiltzen den eran (adibidez, ÉLgeta Gipuzkoan, GÁzeta Bizkaian edo aZÁzeta Araban)..

## Erreferentziak

* 1 2 Urkia, Jose Angel; Fernandez, Luistxo. «Araotz eta Oñatiko beste auzo batzuetan» Eibar.ORG | Eibarko peoria (Noiz kontsultatua: 2021-08-10).

## Kanpo estekak

* Datuak: Q108038789
* Multimedia: Gerneta / Q108038789
# Ospitaleko Zaldunak

    Ez nahasi San Joan Jainkoarenaren Ordena Ostalaria ordenarekin.
Jerusalemgo San Joan Ospitaleko Zaldunen Ordena (latinez: Ordo Fratrum Hospitalis Sancti Ioannis Hierosolymitani), eskuarki Ospitaleko Zaldunak edo San Joan Ospitaleko Zaldunak deitua, kristautasunaren ordena militar ospetsuenetakoa izan zen, Maltako Ordena bilakatu zena. Ofizialki, 1129an sortu zen, Gurutzaden garaian, Lur Santuko erromesak babesteko, eta bi mende inguru iraun zuen.

## Historia

1050 aldean, Amalfiko merkatariek ospitale bat eraiki zuten Jerusalemen, Lur Santura joaten ziren erromes txiro eta gaixoak zaintzeko. Anaia Gerardo, ospitaleko nagusia, hartzen da Ordenako sortzailetzat. Lehenengo Gurutzadaren garaian (1096-1099), Europan eta Sirian zituen ongileek dirua eta lur sail asko harentzat eman zituztenean hartu zuen indarra, artean Anaia Gerardo buru zela. Horren ondoren buru egon zen Raimundo Proventzakoak idatzi zuen ordenaren erregela, XII. mendearen hasieran Aita Santuak onartu zuena. Erregela horrek hamarrenak ordaintzetik eta Aita Santua ez zen beste agintari guztien mendetik libre uzten zuen Ospitaleko Ordena. Lur Santuak defenditzeko eginkizuna ezarri zien trukean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/03/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q187549
* Multimedia: Order of Saint John of Jerusalem / Q187549
# Arte Sakratuaren Bilduma Museografikoa

Melillako Arte Sakratuaren Museoa Espainiako Melilla hiriko museo bat da. Frantziskotarren komentu zaharrean dago, Melilla Zaharreko lehen gotorlekuan. Bertatik Komentuko Kobetara iristen da.

## Historia

Melillako Hiri Autonomoak sortua, Malagako Gotzaindegiarekin eta Melillako Gotzain Bikariotzarekin, Melillako Kofradien eta Ermandadeen babesarekin, eta Melilla Hiri Monumentalaren Fundazioaren babespean.

## Edukiak

Nabarmentzekoa da Eguzkiaren Zaintza.

## Erreferentziak

* ↑ Nuevo Museo Sacro en Melilla. .
* ↑ «Museos» http://www.melillamonumental.org.
* ↑ «Museo Histórico Militar» http://www.melillaturismo.com.
* ↑ «Museo de Arte Sacro de Melilla» Melilla Hoy.
* ↑ «Colección Arte Sacro de Melilla: Plan Museológico» Revista Akros 8: 13-20. 2009 ISSN 1579-0959..

## Kanpo estekak

* Datuak: Q47486785
# 1120
## Jaiotzak

* Luis VII.a Frantziakoa, Kapeto leinuko Frantziako seigarren erregea (h. 1180).

## Heriotzak

* Irailaren 3a – Gerardo Sasso, San Joan Ordenaren sortzailea (j. c. 1040).
* Azaroaren 25a – Gilen Adelin, Normandiako dukea (j. 1103).

## Kanpo estekak

* Datuak: Q19542
* Multimedia: 1120 / Q19542
# Josefina Solsona i Querol

Josefina Solsona i Querol (Bartzelona, 1907ko irailaren 12a - ibidem, 1960ko azaroaren 22a) kataliniar idazlea izan zen, Cecilia Beltran izenez ere ezaguna.

## Bizitza

Bartzelonan bizi ziren Felip Solsona i Bastús eta Teresa Querol i Querolen alaba zen. Josefina Solsonak kazetaritza ikasi zuen Bartzelonan bertan. Hogeiko eta hogeita hamarreko hamarkadetan bizi izan zen eklosio kultural eta narratiboan parte hartu zuen, eta eleberri sentimental, haur eta gazteen idazlea eta prentsa idatziko kolaboratzailea izan zen.

## Kolaborazioak prentsan

Hainbat argitalpenetan kolaborazioak egiten hasi zen, hala nola Las Noticias (1921-27), non artikuluak eta narrazioak gaztelaniaz idatzi zituen, Mexikoko Abside aldizkarian, Targarina kronikan —1928an bere lehen ipuinetako bat argitaratu zuen, Marcel—, Bartzelonako En Patufet (1931 – 1938) argitalpenaren haurrentzako atalean, katalanez jada, eta baita Atalaya astekariarako ere. 1928ko maiatzean agertu zen Herri tradizioen artxiboko lehen alea, Kataluniako folklorearen ikerketa eta dibulgazioa abiatzen zuena, eta Solsonak parte hartu zuen, ahozko tradizioko kantu baten ekarpenarekin.

## Literatura-lana

1933an bi eleberri erromantiko argitaratu zituen: L'hora d'en Lluís i L'encís blau "Biblioteca Gentil" izenekoan.
Gero, gerraostean eta hizkuntzaren debekua gogoan, gaztelerazko narrazioak, antzezlanak eta haurrentzako ipuinak argitaratu zituen, hala nola Alberto (1943) eta Eulalia (1950, Antoni Batllori i Jofréren ilustrazioekin) edo La dulce Julieta (1944).
Gazteentzako eleberriak ere idatzi zituen: Los alegres cacharreros (1943), Los caballeros de Santa Clara (1944), Las vacaciones de Agustín (1944) i Cuando Agustin se Ilamo Pedro Claver (1946)), guztiak Joan G. Juncedak ilutratuak. Els infants, haurrentzako aldizkarian ere kolaboratu zuen 1950eko hamarkadaN, katalanaren debekua saihesten zuena, ustez, Andorran edizio bat eginez.
Solsonak hainbat antzezlan ere idatzi zituen, hala nola El misteri de ca l'encantat (1950), Bartzelonako Romea antzokian antzeztu zena, eta Maritza (1952), estreinatu ez zena. Argitaratu gabeko bi antzezlan utzi zituen: A mitja llum eta El cisne de Lohengrin.
Augusto de Angelis idazle antifaxista italiarraren lana gaztelaniara itzuli zuen; zehazki, Il misterio di Cinecità eta Un alfiler en el corazón eleberriak.

## Erreferentziak

* ↑ Josefina Solsona i Querol | enciclopedia.cat. .
* 1 2 3 4 5 Creus Verni, Jordi. (2018). «Biografies de dones targarines del segle XX» Urtx: revista cultural de l'Urgell [en línia], Núm. 32: pàg 95-102..
* 1 2 Josefina Solsona. datos.bne.es. Biblioteca Nacional de España.
* ↑ «LA DULCE JULIETA, por Josefina Solsona» La Vanguardia: 9. 29 d'abril de 1944.
* ↑ Josefina Solsona Querol. Tebeosfera.
* ↑ El misteri de Ca l'Encantat. Teatre Romea. Archivo digital histórico de espectáculos del Teatro Romea.

## Kanpo estekak

* Datuak: Q85436511
# EssilorLuxottica

EssilorLuxottica enpresa talde bat da, frantziar Essilor eta italiar Luxottica enpresen fusioaren ondorioz sortua. Betaurrekoak ekoizten ditu eta Ray-Ban, Oakley, Michael Kors edota LensCrafters marken jabea da.

## Kanpo estekak

* Datuak: Q56853086
* Multimedia: EssilorLuxottica / Q56853086
# Goribar

Goribar Oñatiko (Gipuzkoa) auzoa da.

## Demografia

* Goribarko biztanleria

## Ikus, gainera

* Debagoiena

## Kanpo estekak

* Datuak: Q123688205
* Multimedia: Goribar / Q123688205
# Melilla Zaharreko Interpretazio Zentroa (Cimlav)

Melilla Zaharreko Interpretazio Zentroa Espainiako Melilla hiriko museo bat da. Antzinako Ahuntzen Dorretxean dago, Melilla Zaharreko lehen gotorlekuan.

## Historia

Melilla Ciudad Monumental Fundazioak sortua, Melillako Hiri Autonomoaren laguntzarekin.

## Edukiak

Aretoaren erdian, gelaren buruan, lubetaren hondakinen artean agertutako horma bat azaleratzen da, zimenduetatik lurreko lauzan zehar azaleratuz, eta inguruan Melillako harresien historia zabaltzen da, gotorlekuaren artearen “museo bizi” gisa.

## Erreferentziak

* ↑ «Centro de Interpretación de Melilla la Vieja» Melilla Monumental.
* ↑ «la ventana del arte - página para móviles del espacio Centro de Interpretación de Melilla la Vieja» www.laventanadelarte.es.
* ↑ ¿Qué ver en Melilla? Los Imperdibles | Tuguiaenmelilla. 2021-12-29.

## Kanpo estekak

* Melilla Zaharreko Interpretazio Zentroa
# Anna Roparzh

Anne-Marie Ropars (bretainieraz: Anna-Vari Roparzh), Anna Roparzh izenez ezagunagoa, (Bolazec, 1839ko azaroaren 9a – Carnoët, 1913ko apirilaren 26a) bretainiar poeta eta aktibista erregionalista izan zen.

## Bizitza

François Ropars Bolazeceko alkatearen alaba, Anna Roparzhek udaletxeko idazkari lanetan aritu ondoren, irakasle katoliko gisa hasi zen lanean. Modu horretan, bere neba Fanch alkate errepublikazalearen aurka egin zuen. Claude Jaffrennou Carnoëteko notarioarekin ezkondu zen eta seme bat izan zuen, François Jaffrennou (Taldir), frantsesez hezi zuena.
Bere semeak sortutako Ar Bobl aldizkarian kolaboratu zuen. Bretainiar Batasun Erregionalistako eta gero Bretainiako Federazio Erregionalista kidea izan zen.
1910ean Goursez Vreizh erakundeak bardo izendatu zuen. 1913an hil zenean, semeak bere poemak (gwerzioù) argitaratu zituen. 1918an poema batzuk Les bardes et poètes nationaux de la Bretagne armoricaine antologian argitaratu eta 1977an berrargitaratu zituzten.

## Lanak

* En envor euz Anna Ropars (An Itron Jaffrennou), barzez a enor euz Gorsedd Breiz, 1839-1913, eun dibab euz he gwerziou (1913)

## Erreferentziak

* 1 2 3 (Frantsesez) Favereau, Frañses. (2001). Anthologie de la littérature de langue bretonne au XXème siècle. 2 Ar Skol Vrezoneg, 63, 76, 110 or. ISBN 978-2-911447-57-0. (Noiz kontsultatua: 2024-10-27).
* 1 2 3 4 (Frantsesez) «Anna Ropars (1839-1913)» Centre de recherche bretonne et celtique 2018-03-12 (Noiz kontsultatua: 2024-10-27).
* ↑ (Frantsesez) «Claude Jaffrennou» Centre de recherche bretonne et celtique 2016-11-25 (Noiz kontsultatua: 2024-10-27).
* ↑ (Frantsesez) Le Stum, Philippe. (1998). Le néo-druidisme en Bretagne: origine, naissance et développement, 1890-1914. Ouest-France, 214 or. ISBN 978-2-7373-2281-5. (Noiz kontsultatua: 2024-10-27).
* ↑ (Bretainieraz) Ropars, Anna-Mari. (1913). En envor euz Anna Ropars (an Itron Jaffrennou) Barzez a enor euz Gorsedd Breiz 1839-1915. Keraez: Moulleres Ar Bobl jatorrizkotik artxibatua (artxibatze data: 2019-07-26) (Noiz kontsultatua: 2024-10-27).

## Kanpo estekak

* Datuak: Q2850894
# Arragua

Arragua Oiartzungo (Gipuzkoa) auzoa da. Errenteriako Lartzabal eta Fanderia auzoekin muga egiten du.
Garraiobideei dagokienez, Arraguan Euskotreneko Oiartzungo geltokia dago. Halaber, auzoan AP-8 autobidearen 3. irteera dago, "Oiartzun-Errenteria" seinalea duena.

## Demografia

* Arraguako biztanleria

## Kanpo estekak

* Datuak: Q12254062
# Ergoien (Oiartzun)

    Artikulu hau Oiartzungo auzoari buruzkoa da; beste esanahietarako, ikus «Ergoien».
Ergoien Oiartzungo (Gipuzkoa) auzoa da. Ez da oso auzo handia, baina bertan kokatzen dira Oiartzungo baserri gehienak.

## Demografia

* Ergoieneko biztanleria

## Zerbitzuak eta ondarea

* Pagoa, diskoteka
* Musika txokoa
* Arditurriko minak
* Olaberria burdinola
* Luberri, Oiartzungo ikasgune geologikoa;
* Bidegorria
* Tabernak

## Kanpo estekak

* Datuak: Q12257026
# Iturriotz (Oiartzun)

Iturriotz Oiartzungo (Gipuzkoa) auzoa da.

## Demografia

* Iturriozko biztanleria

## Ondasun nabarmenak

* Iturriotz dorrea

## Kanpo estekak

* Datuak: Q12259901
# Ugaldetxo

Ugaldetxo Oiartzungo (Gipuzkoa) auzoa da.

## Demografia

* Ugaldetxoko biztanleria

## Ondasun nabarmenak

* Ihurrita errota

## Kanpo estekak

* Datuak: Q12268502
# Pikondo agorraren parabola

Pikondo agorraren parabola edota Fruiturik gabeko pikondoaren parabola, Jesukristoren konparazio bat da, bakarrik Lukasen Ebanjelioan jasotzen dena. Ebanjelariak, irakaskuntza hau Nazareteko Jesusen ezpainetan jartzen du. Parabola hau entzuleari konbertitzeko eta damutzeko deia egiten dion pasarte batean kokatzen da; horrekin entzuleak bere jokabideak zuzentzera bultzatzen du.

## Testua

Lukasen Ebanjelioak horrela dio:
| « | [...]6 Gero, parabola hau esan zien Jesusek: «Gizon batek pikondo bat zuen bere mahastian aldatua. Joan zen piku bila eta ez zuen aurkitu.7 Orduan, mahastizainari esan zion: "Begira, badira hiru urte pikondo honetara piku bila natorrela, eta ez dut aurkitzen. Moztu ezazu. Zertarako egongo da hor lurra alferrik jaten?"8 Baina mahastizainak erantzun zion: "Jauna, utz ezazu aurtengoz; bitartean, ondoa aitzurtu eta ongarria botako diot, 9 ea aurrerakoan fruiturik ematen duen; eta bestela, moztu".» (Elizen Arteko Biblia Elkartea: Elizen arteko Biblia. Euskal Elizbarrutiak, 1994, 121.or. | » |

## Pikondoa antzinaroan

Antzinaroan, pikondoak mahasti batean landatzeko ohitura zegoen. Halaxe azaldu zuen Plinio Zaharrak bere Naturalis historian, hiru mende lehenago Teofrastok aholkatu ez bazuen ere irauten zuen praktika.
Biblian oro har eta Itun Zaharrean bereziki, pikondoak Israelgo herria edo Juda tribua sinbolizatzen du. Beraz, Jainkoaren herriaren sinbolotzat hartzen da.

## Azalpena

Pikondo agorraren parabola ebanjelioek haren interpretazio zuzenik egin gabe bat-batean amaitzen den zortzi paraboletako bat da. Parabola horietan, Jesusek bere konklusioa ateratzen uzten zion entzuleari.
Pikondoak, Israelgo herria sinbolizatzen duenak, esan nahi du Jainkoaren herrikoa izateak ez duela azken auziaren aurrean babesik ematen, eta fededun bakoitzak bere fruituak eman behar dituela. Zuhaitzak konbertsio-fruiturik eman ez zuen bekataria sinbolizatzen du. Parabolan, pikondoaren jabe den gizonak pikondoak fruiturik eman ez zuela ikustean argi eta garbi adierazten du bere nahigabea.
Zuhaitza fruiturik ez ematen tematuta egon arren (hau da, bekatariaren setakeria ez aldatzea), mahastizaina epaitutako zuhaitzaren defentsan ateratzen da, kausa judiziala balitz bezala, eta pikondoaren jabearen aurrean epaia betearazi aurretik graziazko aldi bat irekitzera eskatzen du. Grazia-aldi horrek Jainkoaren errukia esan nahi du, baina parabolaren irakaskuntzaren arabera horretaz ez da gehiegi baliatu egin behar, Jainkoaren pazientzia ez baita agortezina.

## Erreferentziak

* ↑ Lk 13:6-9
* ↑ Stuhlmueller, Carroll (1972). «Evangelio según san Lucas». Brown, Raymond E.; Fitzmyer, Joseph A.; Murphy, Roland E., editoreak. Comentario Bíblico «San Jerónimo» III. Madril: Ediciones Cristiandad. 376.or.
* ↑ Plinio. Hist. nat. XVII, 35, 200.
* ↑ Teofrasto. De causis plantarum III, 10, 6.
* ↑ https://gloria.tv/post/zFFwJzoQSCZW1jnfhTpZefTzC

## Kanpo estekak

* Datuak: Q1287003
* Multimedia: Parable of the Barren Fig Tree / Q1287003
# Floreasca Sky Tower

Floreasca Sky Tower, Errumaniako Bukarest hiriburuan dagoen etxe orratz bat da.
2008-2013 artean eraiki zen, 133 metro eta 37 solairukoaltuera du.
* Datuak: Q5460511
* Multimedia: Sky Tower in Bucharest / Q5460511
# Nusco Tower

Nusco Tower, Errumaniako Bukarest hiriburuan dagoen etxe orratz bat da. 2008 eta 2010 artean eraiki zuten, 80 metro eta 20 solairuko altuera du.

## Kanpo estekak

* Datuak: Q7070352
* Multimedia: Nusco Tower in Bucharest / Q7070352
# Bavariako Museo Nazionala

Bavariako Museo Nazionala (alemanez: Bayerisches Nationalmuseum) Alemaniako Munich hirian dagoen museo bat da, Bavaria estatuan. Europako apaindura arteetako museo garrantzitsuenetakoa da eta Alemaniako arte museo handienetakoa. 1855ean Maximiliano II.a Bavariakoak sortu zuen.

## Galeria

* Eraikin nagusia gauez
* Tilman Riemenschneider: Maria Magdalena
* Tilman Riemenschneider: San Sebastian
* Hans Leinberger: St. Magdalena, 1520 ingurukoa
* Hans Leinberger St. Anna Selbdritt
* Niclaus Gerhaerts von Leyden: Jesus mahatsekin
* Conrat Meit: Judit Holofernesen buruarekin
* Hildesheimgo printze-artzapezpikuaren ontziteria

## Kanpo estekak

* Datuak: Q631056
* Multimedia: Bayerisches Nationalmuseum / Q631056
# Juan Tomás Gandarias

Juan Tomás Gandarias Durañona (Portugalete, 1870eko martxoaren 8a - ibidem, 1940ko uztailaren 17a) bizkaitar enpresaburu eta politikaria izan zen.
Aita Pedro Pascual Gandarias zuen eta honen oinordekoa izan zen, familiaren industria-gunea handituz. Pedro Pascual Gandarias. Bizkaiko Labe Garaietan, Banco Urquijon edota Gernikako tailerretan parte hartu zuen.
1900. urtean Urkixoren markesaren alaba zen Cecilia Urkixo Ussia ezkondu zuen. Zazpi seme-alaba izan zituzten: Pedro Pascual, Juan Manuel, José, María Dolores, Ricardo, María Victoria eta Antonio.
Politikoki Unión Liberalaren La Piña izeneko taldeko kidea izan zen, baita 1897an Liga de Acción Monárquica alderdiarena ere. Gernikako barrutian 1896 eta 1914 artean diputatu hautatu zuten eta 1915 eta 1923 artean biziarteko senataria izan zen.
Gerra Zibilean bitan atxilotu zuten eta, azkenean, Donibane Lohizunen erbesteratu zen.
# Eduardo López Albizu

Eduardo Lalo López Albizu (Sestao, 1931ko urtarrilaren 14a- Portugalete, 1992ko uztailaren 17a) bizkaitar sindikalista eta politikaria izan zen. Patxi López lehendakariaren aita izan zen.
Bizkaiko Labe Garaietako langile baten semea, La Naval ontziolan doitzaile hasi zen lanean. UGTren kidea, PSOEren buruzagi nagusietako bat izan zen klandestinitatean.
1967ko Bizkaiko greba orokorraren ostean atxilotu eta Nicolás Redondo eta Ramón Rubialekin batera Larrinagan espetxeratu zuten. Huércal-Overara erbesteratu zuten eta emaztea Cáceresera.
1974an Suresnesko biltzarrean parte hartu zuen eta gero diputatu hautatu zuten.

## Erreferentziak

* ↑ Diario de Córdoba: Patxi López
* ↑ Espainiako Diputatu Kongresuaren webgunea
* Datuak: Q8772341
# José María Portell

José María Portell Manso (Barakaldo, 1933ko abenduaren 7a - Portugalete, 1978ko ekainaren 28a) bizkaitar kazetaria izan zen.

## Biografia

Bilboko Hoja del Lunes zuzendu zuen eta La Gaceta del Norterentzat lan egin zuen. Associated Press eta La Vanguardian korrespontsal aritu zen.
Burgosko prozesuan zenbait etakide ezagutu eta Los hombres de ETA (Bartzelona, 1974) eta Euskadi: amnistía arrancada (Bartzelona, 1977) idatzi zituen. 1978an ETA militarrak erail zuen, bere etxetik irten eta kotxea hartu zuenean. Garai haietan bitartekaritza lanak egiten zituen Espainiako Gobernua eta ETA artean.

## Erreferentziak

* ↑ Auñamendi Eusko Entziklopedia. José María Portell Manso. .
* ↑ «Asesinado el director de "Hoja del Lunes" de Bilbao, José María Portell» El País 1978-6-29.
* ↑ Morán, Gregorio. (1982). Los españoles que dejaron de serlo. Bartzelona: Planeta ISBN 8432036196..

## Kanpo estekak

* Datuak: Q5943358
# Eusebio Ríos

Eusebio Ríos Fernández (Portugalete, 1935eko martxoaren 30a - ibidem, 2008ko maiatzaren 10a) euskal herritar futbolari eta entrenatzailea izan zen. Bere semea Roberto futbolaria ere izan zen.
Bere ibilbidean ez zuen titulurik lortu.
# Fidel Uriarte

Fidel Uriarte Macho (Sestao, 1945eko martxoaren 1a - 2016ko abenduaren 19a) euskal herritar futbolaria ohia da, Athleticen jokatu zuena.

## Palmaresa

| Titulua | Urtea |
| Errege Kopa | 1969 |
| Errege Kopa | 1973 |
| Pichichi Saria | 1967-1968 |

## Kanpo estekak

* Fitxa - www.athletic-club.net
* Datuak: Q1411240
# Gumersindo Bikuña

Gumersindo Bicuña Lazkano, gaztelaniaz Vicuña Lazcano, (Habana, 1840ko urtarrilaren 13 – Portugalete, 1890eko irailaren 10a) politikari, matematikari, ingeniari eta irakasle bizkaitarra izan zen. Madrilen unibertsitateko irakasle izan zen. Espainiako zientziak zuen atzerapenaz erabat ohartuta, ahal zuen neurrian arazoari erantzuten saiatu zen.

## Biografia

Gurasoak Eskoriatzakoa eta Portugaletekoa ziren. Habanan 1848eko urtarrilaren 13an jaioa, hiru urtekin Bizkaiara joan zen, haren aitona/amonarengana. Lehenengo ikasketak Santurtzin eta Bilbon egin zituen. Ondoren, Madrilgo Unibertsitera joan zen. Madrilen unibertsitateko irakasle izan zen. Zientzietan eta Ingenieritza Industrialean Doktoretza egin zuen. Madrilgo Unibertsitatean Fisika matematikako irakaslea izan zen. Balmasedako barrutian diputatu aukeratu zuten Monarkia Berrezartzaren Gorteetan 1876, 1879 eta 1884an.
1882ko apirilaren 5ean Espainiako Zientzien Errege Akademiaren zenbakiko akademikoa izendatu zuten eta 1883ko ekainaren 10ean domina jaso zuen. 1882an La Semana Industrial aldizkaria sortu zuen. La Familia aldizkarian, bestetik, kolaboratu zuen.
1890ean hil zen, irailaren 10ean, Portugaleten.

## Obra

Hamar bat liburu argitaratu zituen eta 70 artikulu inguru.
* Teoría y cálculo de las máquinas de vapor y gas con arreglo a la termodinámica (1872)
* Elementos de física al alcance de todo el mundo (1874)
* Progresos industriales (1875)
* Tratado completo de agricultura moderna (1877)
* Impresiones y juicio de la Exposición Universal de 1878 (1878)
* La carcoma, eleberria. Andrés Cubí Mugiño izenordeaz plazaratuta (1878).
* Manual de meteorología popular (1880).
* Introducción a la teoría matemática de la electricidad (1883)
* Discursos leidos ante la Real Academia de Ciencias Exactas, Fisicas y Naturales en la recepción pública del... Sr. D. Gumersindo Vicuña Lazcano (1883)

## Kanpo loturak

* Datuak: Q5889254
* Multimedia: Gumersindo Vicuña y Lazcano / Q5889254
# Ramon Bikuña

Ramon Bikuña Epaltza (Portugalete, 1886ko abuztuaren 31 - ibidem, 1935eko otsailaren 7a) bizkaitar politikari eta enpresaburua izan zen.
Deustuko eta Bartzelonako unibertsitateetan zuzenbidea ikasi zuen eta abokatu moduan lan egin zuen. Ferrocarriles Vascongados edo Sota y Aznar bezalako enpresen administrazio-kontseiluan izan zen.
1904an EAJn sartu eta 1916tik aurreta Euskadi Buru Batzarreko kidea izan zen. 1931n Francisco Basterretxea eta Manu Robles-Arangiz batzarra osatu zuen Errepublika berriarekin lankidetza-harremanak izateko. 1933ko Espainiako hauteskunde orokorretan diputatu hautatu zuten.

## Erreferentziak

* ↑ Auñamendi Eusko Entziklopedia. Ramón de Vicuña Epalza. .

## Kanpo estekak

* Ramon Bikuña oroituz. Portugaleteko Liburutegi Digitala. (Gaztelaniaz)
* Datuak: Q17157154
# Errumaniar Ateneoa

Errumaniar Ateneoa (errumanieraz: Ateneul Român) Errumaniako Bukarest hiriburuan dagoen kontzertu areto bat da.
1888an eraiki zen eta gaur egun George Enescu Orkestra Filarmonikoa eta George Enescu Jaialdiaren egoitza da.

## Kanpo estekak

* Datuak: Q755457
* Multimedia: Romanian Athenaeum / Q755457
# Unibertsitate Liburutegi Zentrala (Bukarest)

Bukaresteko Unibertsitatearen Liburutegi Zentrala (errumanieraz: Biblioteca Centrală Universitară din București) Errumaniako Bukarest hiriburuan dagoen liburutegi bat da. Bukaresteko Arte Museo Nazionalaren inguruan dago.
1864an Bukaresteko Unibertsitatearen liburutegia izateko sortua izan zen.

## Kanpo estekak

* Webgune ofiziala (Ingelesez)
* Datuak: Q622015
* Multimedia: Central University Library of Bucharest / Q622015